ફિલ્મ લેખક અને દિગ્દર્શક અનુરાગ બાસુની ફિલ્મ ' બરફી ' માં રણબીર કપૂર , પ્રિયંકા ચોપરા અને ઇલિયાના ડી ' ક્રુઝ મુખ્ય ભૂમિકામાં છે . ' બરફી ' ને ઑસ્કાર એવોર્ડની બેસ્ટ ફોરેન લેન્ગ્વેજ ફિલ્મની કેટેગરી માટે સામેલ કરવામાં આવી છે . ભારતભરના થિયેટર્સમાં 14 સપ્ટેમ્બર , 2012ના રોજ પ્રદર્શિત થયેલી બરફીએ અત્યાર સુધીમાં 58 કરોડ રૂપિયાથી વધારેની કમાણી કરી છે . માનવામાં આવે છે કે આવનારા દિવસોમાં ' બરફી ' 100 કરોડની લિસ્ટમાં સ્થાન મેળવી લેશે . આ અંગે પોતાની લાગણી વ્યક્ત કરતા રણબીર કપૂરે જણાવ્યું કે ' મને અત્યારે ઘણું સારું લાગી રહ્યું છે પણ હજી અમારે ઘણા આગળ જવાનું છે . ઑસ્કાર એવોર્ડમાં આ ફિલ્મને બેસ્ટ 5 ફિલ્મો પૈકી એક તરીકે લાવવી છે . મને આશા છે કે તે પસંદગી પામશે . ' ખુશીના સમાચાર અંગે પ્રિયંકા ચોપરાએ ટિ્વટ કર્યું છે કે ' આ . . . છે ઑસ્કારમાં ભારતની ઑફિશિયલ એન્ટ્રી . અનુરાગ સર , રણબીર કપૂર , રૉની , સિદ અને બધાને ખૂબ અભિનંદન . આ જીતની ઉજવણી માટે કાશ હું ભારતમાં હોત . '